Fótaaðgerða- fræðingur	3	Fótaaðgerðafræðingur býr yfir hæfni til að meta ástand fóta og greina og meðhöndla á viðeigandi hátt fótamein sem ekki krefjast sérstakrar læknisfræðilegrar meðferðar. Hann skipuleggur, framkvæmir og metur eigin vinnu í samræmi við viðurkennda gæðastaðla og heldur sjúkraskrár samkvæmt lögum þar um. Fótaaðgerðafræðingur býr yfir viðtalstækni og getu til að ræða og skýra út forsendur og meðferðarúrræði fyrir sjúklingum, aðstandendum eða samstarfsfólki. Hann þekkir forvarnir og býr yfir þekkingu til að geta veitt faglega ráðgjöf. Þá hefur hann yfirsýn yfir heilbrigðiskerfið og getur leiðbeint skjólstæðingum sínum áfram innan þess. Fótaaðgerðafræði er löggilt starfsgrein.
Heilbrigðisritari	2	Starfsvettvangur heilbrigðisritara eru heilbrigðisstofnanir. Heilbrigðisritari býr yfir hæfni til að sinna móttöku sjúklinga, símsvörun á deild, taka á móti greiðslum, senda út reikninga og sinna ýmiss konar gagnaöflun og skráningu. Heilbrigðisritari aðstoðar deildastjóra við ýmis verkefni s.s. vinnuskýrslur, vaktaplön og pantanir og skráir gögn í gagnagrunna. Hann sinnir sjúklingabókhaldi, undirbýr teymisvinnu og dagsáætlanir. Heilbrigðisritari starfar í nánu samstarfi við aðra heilbrigðisstarfsmenn. Störf hans fara fram undir stjórn yfirmanna.
Leikskólaliði	2	Leikskólaliði vinnur undir stjórn leikskólastjóra að hæfniviðmiðum námskrár leikskólans. Hann hefur grundvallarhæfni og þekkingu á þroskaferlum og félagsmótun. Hann metur þarfir og líðan barna og árangur þjónustu sem hann veitir. Leikskólaliði býr yfir hæfni til að skrá algengar athuganir í dagbækur og samskiptabækur. Hann stýrir börnum í viðeigandi leikja- og námsverkefnum, skipuleggur og forgangsraðar störfum sínum í samræmi við fyrirmæli deildarstjóra.
Lyfjatæknir	3	Lyfjatæknir sér um afgreiðslu og ráðgjöf lausasölulyfja. Hann býr yfir hæfni til að sjá um móttöku og frágang lyfja, taxeringu lyfseðla samkvæmt lögum og reglum og veitir faglega ráðgjöf um notkun hjúkrunar- og sjúkragagna. Hann tekur þátt í rannsóknum, framleiðslu, dreifingu og sölu lyfja og sjúkravara og tekur þátt í fræðslu um meðhöndlun og notkun lyfja. Hann tekur þátt í þróunarverkefnum á vinnustað sínum og vinnur samkvæmt gæðastefnum og gæðareglum, hann getur skipulagt og forgangsraðað störfum sínum. Lyfjatæknir er löggilt starfsheiti.
Læknaritari
Heilsunuddari
Sjúkraliði	3	Sjúkraliði starfar einkum við almenna og sérhæfða umönnun sjúkra. Sjúkraliði metur líðan og árangur hjúkrunar. Hann skipuleggur og forgagnsraðar störfum sínum í samræmi við hjúkrunaráætlun. Hann aðstoðar skjólstæðinga sína við athafnir daglegs lífs og tekur þátt í að meta ástand þeirra. Hann býr yfir hæfni til að fyrirbyggja fylgikvilla rúmlegu og hreyfingarleysis og aðstoðar við hæfingu og endurhæfingu sjúklinga. Hann leiðbeinir skjólstæðingum og aðstandendum þeirra varðandi athafnir daglegs lífs. Hann sýnir faglegan metnað og tileinkar sér nýjungar í starfi. Sjúkraliði starfar á hjúkrunarsviði og vinnur undir stjórn þess hjúkrunarfræðings sem fer með stjórn viðkomandi stofnunar, deildar eða hjúkrunareiningar. Sjúkraliði er löggilt starfsheiti.
Skólaliði	1	Skólaliði býr yfir hæfni til að aðstoða börn í leik og starfi í grunnskólum. Hann býr yfir hæfni til að leiðbeina börnum um góða umgengni, hefur umsjón með ræstingu á skólahúsnæði og skyldum verkefnum. Skólaliði veitir einnig nemendum með sérþarfir aðstoð eftir því sem við á hverju sinni og sinnir þeim verkefnum sem kennarar fela þeim.